open-index/open-wikipedia-markdown huggingface dataset:
Εκκλησία της Σουηδίας

Η **Εκκλησία της Σουηδίας** (σουηδικά: *Svenska kyrkan*) είναι η μεγαλύτερη Χριστιανική εκκλησία στη Σουηδία. Ανήκει στη Λουθηρανική Χριστιανική πίστη και έχει ως δογματική βάση της την Αγία Γραφή, το Σύμβολο Νικαίας/Κωνσταντινουπόλεως, το Σύμβολο των Αποστόλων, το Σύμβολο του Αθανασίου, και την Ομολογία της Αυγούστας.

Μέχρι το 2012 ήταν η επίσημη θρησκεία της Σουηδίας. Με 6,357,508 βαπτισμένα μέλη, αποτελεί τη μεγαλύτερη Λουθηρανική εκκλησία στον κόσμο, αν και στις εκκλησίες που είναι μέλη στην Ευαγγελική Εκκλησία της Γερμανίας, υπάρχουν περισσότεροι Λουθηρανοί. Αν και το 65.9% ανήκει στην εκκλησία, μόνο το 2% παρακολουθεί τακτικά τις Κυριακάτικες λειτουργίες.

Μετά τους σεισμούς του 1953, η Εκκλησία της Σουηδίας ανέλαβε την ανακατασκευή του Μαντζαβινάτειου Νοσοκομείου στο Ληξούρι.

## Υποσημειώσεις


## Εξωτερικοί σύνδεσμοι
*Επίσημη σελίδα (στα αγγλικά) 

Σουηδιας
Σουηδιας Εκκλησια
Εκκλησια
Ευαγγελική Εκκλησία στη Γερμανία

Η **Ευαγγελική Εκκλησία στη Γερμανία** (*Evangelische Kirche in Deutschland*) είναι μια ομοσπονδία 22 Λουθηρανικών, Μεταρρυθμισμένων και ενωμένων Προτεσταντικών εκκλησιών της Γερμανίας. Η Ευαγγελική Εκκλησία στη Γερμανία δεν είναι μια ενιαία εκκλησία, ωστόσο, οι εκκλησίες-μέλη έχουν πλήρη κοινωνία μεταξύ τους. Έχει 24,5 εκατομμύρια μέλη που αποτελούν το 30,3% του Γερμανικού πληθυσμού.

Η κεντρική διοικητική αρχή της EKD, το Εκκλησιαστικό Γραφείο, βρίσκεται στο Χερρενχάουζεν. Η EKD υποστηρίζει τη Διάσκεψη των Ευρωπαϊκών Εκκλησιών, στην οποία ανήκει μαζί με άλλες προτεσταντικές, αγγλικανικές και ορθόδοξες εκκλησίες, καθώς και με την Παλαιοκαθολική Εκκλησία, από σχεδόν όλες τις χώρες της Ευρώπης. Είναι μέλος της Ομάδας Εργασίας Χριστιανικών Εκκλησιών στη Γερμανία (ACK). Επιπλέον, όλες οι εκκλησίες-μέλη ανήκουν στην Κοινότητα Ευαγγελικών Εκκλησιών στην Ευρώπη και στο Παγκόσμιο Συμβούλιο Εκκλησιών.

Στο τέλος του 2024, 17.980.000 άνθρωποι ή το 21,5 % του συνολικού πληθυσμού της Γερμανίας ήταν μέλη των ευαγγελικών εκκλησιών των ομόσπονδων κρατιδίων. Το προηγούμενο έτος, 18,560 εκατομμύρια άνθρωποι ή το 21,9 % του συνολικού πληθυσμού της Γερμανίας ήταν μέλη των ευαγγελικών εκκλησιών των ομόσπονδων κρατιδίων. Ο αριθμός των μελών των ευαγγελικών εκκλησιών των ομόσπονδων κρατιδίων το 2024 ήταν κατά περίπου 1,8 εκατομμύρια μικρότερος από εκείνον της Ρωμαιοκαθολικής Εκκλησίας στη Γερμανία.

## Υποσημειώσεις


## Εξωτερικοί σύνδεσμοι
*Επίσημη σελίδα (στα αγγλικά)

Κατηγορία:Προτεσταντικές εκκλησίες
Γερμανια
Γεώργιος Μαύρος (Σβαρτς)

Ο **Γιώργος Μαύρος (Σβαρτς)** ή Σφρατς ή Σφράτσης ήταν έμπορος των κόκκινων βαμβακονημάτων από τα Αμπελάκια στα Τέμπη της Θεσσαλίας και πρόεδρος (πρωτοεπιστάτης) της Κοινής Συντροφίας των Αμπελακίων για όλο το διάστημα της λειτουργίας τους. Με την ίδρυση του συνεταιρισμού, ανέλαβε πρόεδρός του και παρέμεινε σε αυτή την θέση μέχρι την διάλυση του το 1812. 

Κάποιοι ιστορικοί υποστηρίζουν ότι ο Σβαρτς προέρχονταν από οικογένεια μεγαλεμπόρων των Αμπελακίων 
Ο πατέρας ήταν και αυτός βαφέας των κόκκινων αμπελακιώτικων νημάτων και έμπορος αυτών στην Αυστρία και γενικότερα στη κεντρική Ευρώπη . 
Ο Γεώργιος έμαθε από αυτόν τη δουλειά, εγκαταστάθηκε και εμπορευόταν μόνιμα στη Βιέννη και αργότερα επέστρεψε στα Αμπελάκια για να οργανώσει το συνεταιρισμό.
Ο συνεταιρισμός εμπορευόταν κόκκινα νήματα τα οποία έβαφαν με βαφή που παρήγαγαν από το φυτό ριζάρι.  

Ο Σβαρτς γεννήθηκε στα Αμπελάκια το 1738 και πέθανε στη Βιέννη το 1818 σε ηλικία 80 ετών, φυλακισμένος για χρέη εξαιτίας της χρεωκοπίας της Συντροφίας.. Το προσωνύμιο Σβαρτς του το απέδωσαν Γερμανοί και Αυστριακοί έμποροι με τους οποίους συνεργαζόταν.
Είναι γνωστός για το μεγάλο αρχοντικό που έκτισε στα Αμπελάκια και αποτελεί σήμερα ένα από τα εντυπωσιακότερα δείγματα παραδοσιακής αρχιτεκτονικής του 18ου αιώνα.
## Το αρχοντικό του

Το σπίτι που έμενε η οικογένεια του Γεωργίου Σβαρτς είναι το σπουδαιότερο αρχοντικό των Αμπελακίων καθώς είναι ένα μνημείο της παραδοσιακής αρχιτεκτονικής. Ο Σβαρτς άρχισε να το κατασκευάζει το 1787 και ολοκληρώθηκε ύστερα από 11 χρόνια. Το σπίτι εκτός από κατοικία της οικογένειας ήταν και η έδρα του συνεταιρισμού των Αμπελακίων.

Το οίκημα είναι τριώροφο σε σχήμα Γ. Στο κάτω πάτωμα του σπιτιού (το κατώι) ήταν το θησαυροφυλάκιο του συνεταιρισμού, όπου εκτός από χρήματα φυλάγονταν και πολύτιμα έγγραφα. Επίσης ανάμεσα στις άλλες ήταν  και η αίθουσα που γίνονταν οι συνεδριάσεις των μελών, σε έναν υπερυψωμένο χώρο. Το μεσαίο πάτωμα του, ο πρώτος όροφος (μεσιακό) προοριζόταν για τη χειμερινή διαμονή της οικογένειας. Αίθουσες με τζάκια και ντουλάπια πλούσια 
διακοσμημένες με ζωγραφιές στους τοίχους. Σκάλα οδηγούσε στο τελευταίο όροφο (ξάνωγο) που ήταν ίδιος σε διάταξη με τον μεσαίο όροφο και χρησιμοποιούνταν για τη θερινή διαμονή των μελών της οικογένειας, καθώς είχε μεγάλα παράθυρα καθώς και χρωματιστούς φεγγίτες για να μπαίνει ο αέρας  ελεύθερα και να δροσίζει τους χώρους. 

## Παραπομπές


Κατηγορία:Έμποροι
Κατηγορία:Έλληνες επιχειρηματίες
Τέμπη Λάρισας

Τα **Τέμπη** είναι μικρός οικισμός της Θεσσαλίας στην Περιφερειακή Ενότητα Λάρισας, με μόνιμο πληθυσμό 51 κατοίκους.

## Γενικά στοιχεία
Τα Τέμπη είναι χτισμένα στην είσοδο της κοιλάδας των Τεμπών, βορειοανατολικά της Λάρισας. Ανήκει διοικητικά στον δήμο Τεμπών, ενώ παλαιότερα ανήκε στην Κοινότητα Αμπελακίων. Είναι μικρό πεδινό χωριό με πληθυσμό 51 κατοίκους, σύμφωνα με την απογραφή του 2021. Την περίοδο της Τουρκοκρατίας ονομαζόταν *Μπαμπά*, όνομα που διατήρησε μέχρι το 1927 οπότε μετονομάστηκε σε Τέμπη.

## Γνωστά δυστυχήματα στην περιοχή των Τεμπών
Τα Τέμπη Λάρισας είναι επίσης γνωστά για σοβαρά τροχαία δυστυχήματα με κυριότερα τα εξής:
# **Τροχαίο Δυστύχημα (1999):** Το τροχαίο δυστύχημα του 1999,  στοίχισε την ζωή 6 ανθρώπων, επίσης φιλάθλων του Δικέφαλου του Βορρά, που είχαν ταξιδέψει στην Αθήνα για να παρακολουθήσουν στο ΟΑΚΑ, τον αγώνα της ομάδας τους με τον Παναθηναϊκό.
# **Τροχαίο Δυστύχημα (2003):** Το τροχαίο δυστύχημα  του (2003) στο οποίο λεωφορείο που μετέφερε μαθητές από το Μακροχώρι Ημαθίας συγκρούστηκε με φορτηγό, με αποτέλεσμα να χάσουν τη ζωή τους 21 μαθητές.
# **Σιδηροδρομικό Δυστύχημα (2023):** Το σιδηροδρομικό δυστύχημα το 2023, όπου επιβατική αμαξοστοιχία συγκρούστηκε μετωπικά με εμπορική, προκαλώντας τον θάνατο 57 ανθρώπων.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Κοινότητα Βερδικούσσας

Η **Κοινότητα Βερδικούσσας** ήταν κοινότητα του νομού Λάρισας και βρισκόταν στα βορειοδυτικά του νομού, στα σύνορα με τον νομό Γρεβενών. Ο πληθυσμός της σύμφωνα με την απογραφή του 2001 ήταν 2.236 κάτοικοι.

Συστάθηκε το 1919 και παρέμεινε αμετάβλητη με την εφαρμογή του σχεδίου Καποδίστριας το 1999. Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011  εντάχθηκε στο νέο διευρυμένο Δήμο Ελασσόνας της Περιφέρειας Θεσσαλίας.

Η κοινότητα αποτελείτο από 1 κοινοτικό διαμέρισμα, στο οποίο ανήκαν οι εξης 6 οικισμοί.

::* τη Βερδικούσσα [ 1.711 ]   
::* τα Αμπέλια [ 241 ]   
::* τον Βάρκο [ 90 ]   
::* την Κουτσούφλιανη [ 55 ]   
::* τα Παλιάμπελα [ 90 ]   
::* τα Παλιάσκια [ 49 ]

## Παραπομπές


## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Βερδικουσα
Κοινότητα Καρυάς

Η **Κοινότητα Καρυάς** λειτούργησε ως κοινότητα από το 1999 έως το 2010 σύμφωνα με το Σχέδιο Καποδίστριας με έδρα την Καρυά.

Ήταν κοινότητα του νομού Λάρισας, βρισκόταν στα βορειοανατολικά του νομού, στα σύνορα με τον νομό Πιερίας και ο πληθυσμός της σύμφωνα με την απογραφή του 2001 ήταν 1.086 κάτοικοι.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011  εντάχθηκε στο νέο διευρυμένο Δήμο Ελασσόνας της Περιφέρειας Θεσσαλίας.

Η κοινότητα αποτελείτο από 1 κοινοτικό διαμέρισμα, στο οποίο ανήκαν τρεις οικισμοί.

Οι οικισμοί που αποτελούσαν την κοινότητα ήταν:
: ** Κ.δ. Καρυάς  ** -- η Καρυά [ 833 ]
: ** Κ.δ. Κρυόβρυσης  ** -- η Κρυόβρυση [ 82 ]
: ** Κ.δ. Συκαμινέας  ** -- η Συκαμινέα [ 171 ]

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Καρυα
Μικρή Κατήχηση του Λούθηρου

thumb|160px|right|Η Μικρή Κατήχηση του Λούθηρου (έκδοση του 1991)
Η **Μικρή Κατήχηση του Λούθηρου** (γερμ.: *Der Kleine Katechismus*) γράφτηκε από το Μαρτίνο Λούθηρο, και δημοσιεύθηκε το 1529 για την κατήχηση των παιδιών. Η Μικρή Κατήχηση εξετάζει τις Δέκα Εντολές, το Σύμβολο των Αποστόλων, την Κυριακή προσευχή, το μυστήριο του Αγίου Βαπτίσματος, το μυστήριο της Εξομολόγησης, και το μυστήριο της Θείας Ευχαριστίας. Περιλαμβάνεται στο Βιβλίο της Ομόνοιας, το οποίο αποτελεί σε γενικές γραμμές την ομολογία πίστεως των Λουθηρανών.

Η Μικρή Κατήχηση χρησιμοποιείται ευρέως σήμερα στις Λουθηρανικές εκκλησίες ως μέρος της κατήχησης της νεολαίας, και της προετοιμασίας για το Χρίσμα.

## Εξωτερικοί σύνδεσμοι
* 
* Η Μικρή Κατήχηση του Λούθηρου  (Τρίγλωσση έκδοση του 1921)
* Η Μικρή Κατήχηση στο Project Wittenberg

Κατηγορία:Λουθηρανισμός
Κατηγορία:Μαρτίνος Λούθηρος
Κοινότητα Αμπελακίων

Η **κοινότητα Αμπελακίων** ήταν κοινότητα του Νομού Λάρισας, που λειτούργησε την περίοδο 1912-2010, με έδρα τα Αμπελάκια.

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στον νέο διευρυμένο Δήμο Τεμπών της Περιφέρειας Θεσσαλίας.

Περιελάμβανε τo χωριό Αμπελάκια και τον οικισμό των Τεμπών.

## Παραπομπές


## Πηγές
* Τοπική Ένωση Δήμων και Κοινοτήτων Νομού Λάρισας

Κατηγορία:Δήμοι της περιφερειακής ενότητας Λάρισας
Ελλάκτωρ

Η **Ελλάκτωρ Α.Ε.** είναι ελληνική πολυεθνική εταιρεία που δραστηριοποιείται στο χώρο των κατασκευών και των ανανεώσιμων πηγών ενέργειας. Αποτελεί συγχώνευση της Τεχνικής Εταιρείας Βόλου που ιδρύθηκε το 1949, της Ελληνικής Τεχνοδομικής που ιδρύθηκε το 1955, και της Άκτωρ που ιδρύθηκε το 1977.

## Θυγατρικές και συμμετοχές
Στις θυγατρικές του Ομίλου Ελλάκτωρ ανήκουν επίσης οι:
*Άκτωρ Παραχωρήσεις Μονοπρόσωπη Α.Ε. (μελέτη και λειτουργία έργων)
*Ηλέκτωρ Α.Ε. Ενεργειακών και Περιβαλλοντικών Εφαρμογών (φωτοβολταϊκά, διαχείριση απορριμμάτων)
*Reds Μονοπρόσωπη Α.Ε. (ανάπτυξη ακινήτων και υπηρεσιών)

## Σημαντικότερα έργα
Στα σημαντικότερα έργα που έχει αναλάβει περιλαμβάνονται:
*η γέφυρα Ρίου – Αντιρρίου
*η Αττική Οδός
*το Ολυμπιακό Χωριό
*το Νέο Μουσείο Ακρόπολης
*το Ολυμπιακό Αθλητικό Κέντρο Αθηνών «Σπύρος Λούης»
*κατασκευές ΧΥΤΑ
*κομμάτια των κύριων δρόμων της Ελλάδας
*τους βιολογικούς καθαρισμούς Ψυττάλειας και Θεσσαλονίκης
*τον κυκλικό κόμβο Λεωφόρου Κηφισίας (συμμετοχή 45%)
*Ανάταξη και Αναβάθμιση του συστήματος σηματοδότησης - τηλεδιοίκησης και αντικατάσταση 70 αλλαγών τροχιάς σε εντοπισμένα τμήματα του Άξονα Αθήνα - Θεσσαλονίκη - Προμαχώνας (Α.Σ. 717/14)

## Παραπομπές


## Εξωτερικοί σύνδεσμοι
*

Κατηγορία:Ελληνικές επιχειρήσεις
Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικά εμπορικά σήματα
Αμπελάκια (τοπωνυμία)

Με το όνομα **Αμπελάκια** αναφέρονται οι παρακάτω οικισμοί της Ελλάδας:

*Αμπελάκια Αχαΐας
*Αμπελάκια Δράμας
*Αμπελάκια Έβρου
*Αμπελάκια Ηλείας
*Αμπελάκια Ιωαννίνων
*Αμπελάκια Καρδίτσας
*Αμπελάκια Λάρισας
*Αμπελάκια Ροδόπης
*Αμπελάκια Σαλαμίνας

## Επίσης
*Δήμος Αμπελακίων, δήμος της Σαλαμίνας
*Κοινότητα Αμπελακίων, κοινότητα του νομού Λάρισας
* Αμπελάκια (1920-1928), κατηργημένος οικισμός της Κοινότητας Μελίας του νομού Λάρισας

## Παραπομπές


Κατηγορία:Αποσαφηνίσεις ελληνικών τοπωνυμίων
Volkswagen Routan

To **Volkswagen Routan** ήταν ένα μεγάλο 7-θέσιο van (βαν) αυτοκίνητο της γερμανικής αυτοκινητοβιομηχανίας Volkswagen. Κατασκευαζόταν από την αμερικανική αυτοκινητοβιομηχανία Chrysler σε βάση του μοντέλου Chrysler Town & Country (στην Ευρώπη είχε διατεθεί τότε ως Lancia Voyager) στο Windsor του Καναδά, από το 2008 έως το 2012, ενώ μέσα στο 2013 παρήχθησαν επιπλέον 2.500 αντίτυπα για εταιρικές πωλήσεις.

## Εισαγωγή
thumb|left|Volkswagen Routan τον Μάρτιο του 2008.

To Routan προήλθε από μια συνεργασία του 2005 μεταξύ της Volkswagen και τις τότε DaimlerChrysler. Πριν από τη συμφωνία αυτή, η Volkswagen δεν είχε κανένα μοντέλο βαν για τις Ηνωμένες Πολιτείες ή τον Καναδά, διότι το Volkswagen Sharan ήταν διαθέσιμο μόνο στην Ευρώπη.

Η επίσημη παρουσίαση του Routan έγινε τον Ιανουάριο του 2008 στο Σαλόνι Αυτοκινήτου του Ντιτρόιτ και οι πωλήσεις του ξεκίνησαν στις Ηνωμένες Πολιτείες τον Σεπτέμβριο του 2008, ενώ σχεδόν αμέσως μετά ακολούθησαν ο Καναδάς και το Μεξικό. Επίσημα, διατέθηκε αποκλειστικά στη Βόρεια Αμερική, ενώ στην Ευρώπη κυκλοφόρησε μόνο μέσω κάποιων παράλληλων εισαγωγέων ως μεταχειρισμένο και σε πολύ λίγα αντίτυπα.

## Τεχνικά στοιχεία

## Αναφορές


## Εξωτερικοί σύνδεσμοι

* Volkswagen of America Routan Website 
* Volkswagen Mexico Routan Website
* Volkswagen Canada Routan Website

Routan
Κατηγορία:Γερμανικά αυτοκίνητα
Απολλόδωρος ο Επικούρειος

Ο **Απολλόδωρος** (2ος αιώνας π.Χ) ήταν επικούρειος φιλόσοφος και ο σχολάρχης της επικούρειας σχολής στην Αθήνα.

Σύμφωνα με τον Διογένη Λάερτιο τον φώναζαν *κηποτύρρανο* λόγω της συνήθειάς του να επιδίδεται σε ένα είδος τυραννίας ή υπεροχής στον κήπο ή στην σχολή του Επίκουρου Ήταν ο δάσκαλος του Ζήνωνος του Σιδωνίου ο οποίος και τον διαδέχθηκε στην θέση του σχολάρχη περίπου το 100 π.Χ. Πιστεύεται ότι έχει γράψει έως και 400 βιβλία, τα οποία όμως έχουν όλα χαθεί.

Δύο έργα του μόνο αναφέρονται με τον τίτλο τους. Το ένα λεγόταν *Η ζωή του Επίκουρου*. Έγραψε επίσης και τη *Συλλογή Δογμάτων*, στην οποία υποστήριξε ότι ο Επίκουρος είχε γράψει περισσότερα πρωτότυπα έργα από τον στωικό φιλόσοφο Χρύσιππο, επειδή μολόνοτι ο Χρύσιππος είχε γράψει 700 βιβλία, αυτά ήταν γεμάτα με αποφθέγματα άλλων συγγραφέων.

## Σημειώσεις


Κατηγορία:Αρχαίοι Έλληνες φιλόσοφοι
Κατηγορία:Επικούρειοι φιλόσοφοι
Κατηγορία:Αρχαίοι Αθηναίοι
Φιλόδημος (αποσαφήνιση)

Με το όνομα Φιλόδημος αναφέρονται:

*Ο Φιλόδημος ο επικούρειος, επικούρειος φιλόσοφος με πλούσιο συγγραφικό και ποιητικό έργο
*Φιλόδημος Αιγίου, έντυπο του νομού Αχαΐας (1998 - ), δες Κατάλογος εντύπων της Αχαΐας
*Φιλόδημος Αιγίου, έντυπο του νομού Αχαΐας 1886 - 1896, δες Κατάλογος εντύπων της Αχαΐας
*Φιλόδημος Πατρών, έντυπο του νομού Αχαΐας (1876 - ;), δες Κατάλογος εντύπων της Αχαΐας
Τζένι Κβαν

Η **Τζένι Κβάν** (αγγ. Jennie Kwan, ολκληρωμένο όνομα *Τζέννιφερ Τρινιντάντ Φερνάντο*, αγγ. *Jennifer Trinidad Fernando*) γεννήθηκε στις 9 Σεπτεμβρίου 1973, στο Λος Άντζελες της Καλιφόρνιας, και είναι ηθοποιός.

## Φιλμογραφία

*Little Shop
*California Dreams
**[[Χτυποκάρδια στο Μπέβερλι Χιλς]]* (συμμετείχε σε ένα επεισόδιο)
*Family Matters
*The Nanny
*Trojan War
*
*Faces of America
*Fear of a Punk Planet
*Avatar: The Last Airbender
*Avenue Q
*Random! Cartoons
*Late Night with Jimmy Fallon

## Μουσική

Η Τζένι Κβάν ήταν μέλος του μουσικού συγκροτήματος *[[Nobody's Angel]]*.

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Αντρέ Σολιούζο

Ο **Αντρέ Σολιούζο** (αγγ. André José Sogliuzzo) γεννήθηκε στις 10 Αυγούστου 1966, στη Νέα Υόρκη, και είναι Αμερικανό-Ιταλός ηθοποιός.

## Φιλμογραφία

### Τηλεόραση
* American Dad! 
* Avatar: The Last Airbender
* Brandy & Mr. Whiskers 
* Celebrity Deathmatch
* Family Guy
* Harvey Birdman, Attorney at Law
* Jackie Chan Adventures
* Random! Cartoons
* SpongeBob SquarePants (2003) 
* Star Wars: Clone Wars (2003)
* The Batman
* Thriller Night
* Wolverine and the X-Men

### Ταινίες
* *[[Open Season (film)|Open Season]]*
* *[[Open Season 3]]*
* *[[The Polar Express (film)|The Polar Express]]*
* *[[Transformers: Revenge of the Fallen]]*
* *[[You've Got Mail]]*

### Βιντεοπαιχνίδια
* Crysis
* Age of Empires III
* Call of Duty United Offensive
* Company of Heroes
* Condemned 2: Bloodshot
* Crash Nitro Kart
* Destroy All Humans!
* Eat Lead: the Return of Matt Hazard
* EverQuest II
* Fantastic Four
* Final Fantasy X
* Final Fantasy XIII
* Ghostbusters: The Video Game
* 
* 
* Shrek 2
* Shrek the Third
* 
* 
* 
* Star Wars: The Clone Wars
* 
* Tales of Symphonia
* The Scorpion King: Rise of the Akkadian
* X-Men Legends
* 

## Εξωτερικοί σύνδεσμοι
* 
* Επίσημη ιστοσελίδα

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Ζήνων ο Σιδώνιος

Ο **Ζήνων της Σιδώνος** (Σιδώνα, περ. 150 π.Χ. - Αθήνα, περ. 75 π.Χ) ήταν επικούρειος φιλόσοφος. Κείμενά του δεν έχουν διασωθεί, εκτός από ορισμένες επιτομές των διδασκαλιών του στα κείμενα του μαθητή του Φιλόδημου.

## Ζωή
Ο Ζήνων γεννήθηκε στην πόλη της Σιδώνος στη Φοινίκη. Ήταν σύγχρονος του Κικέρωνα, ο οποίος έτυχε να τον ακούσει όταν βρέθηκε στην Αθήνα. Έχει χαρακτηριστεί ως ο «κορυφαίος επικούρειος» (*coryphaeus epicureorum*). Ο Κικέρων, στο *[[Περί της Φύσεως των Θεών]]*, αναφέρει ότι ο Ζήνων έδειχνε περιφρόνηση προς τους άλλους φιλοσόφους, φθάνοντας στο σημείο να αποκαλέσει τον Σωκράτη «ο παλιάτσος της Αττικής». Ήταν μαθητής του Απολλόδωρου, και χαρακτηρίστηκε τόσο από τον Κικέρωνα όσο και από τον Διογένη Λαέρτιο ως ακριβής και άμεμπτος στοχαστής.

## Φιλοσοφία
Ο Ζήνων έκρινε ότι η ευτυχία δεν εξαρτάται απόλυτα από την παρούσα απόλαυση και ευημερία, αλλά και από την εύλογη προσδοκία συνέχισης και εκτίμησης αυτών.

Όπως προαναφέρθηκε, κείμενα του Ζήνωνα δεν έχουν διασωθεί. Όμως, ανάμεσα στους παπύρους του Ηρακλείου Καμπανίας, από τη Βίλα των Παπύρων, βρέθηκε η *Επιτομή της Συμπεριφοράς και του Χαρακτήρα από τις Διδασκαλίες του Ζήνωνα* γραμμένη από τον μαθητή του Φιλόδημο. Περιέχει τα δοκίμια *Περί Φρανκικής Κριτικής* και *Περί Θυμού*.

Ο Ζήνων μελέτησε επίσης τη φιλοσοφία των μαθηματικών, βασιζόμενος στην παραγωγή όλων των γνώσεων από την εμπειρία του. Επέκρινε τον Ευκλείδη, επιδιώκοντας να αποδείξει ότι αφαιρέσεις από τις *αρχές* (ἀρχαί) της γεωμετρίας δεν είναι δυνατόν να αποδειχτούν από μόνες τους.

## Παραπομπές


## Βιβλιογραφία

* 
* 
*  *[[Project Gutenberg]]*.

Κατηγορία:Αρχαίοι φιλόσοφοι
Κατηγορία:Επικούρειοι φιλόσοφοι
Κατηγορία:Φοίνικες
Μάκο Ιβαμάτσου

Ο **Μάκο Ιβαμάτσου** (, αγγ.: Mako Iwamatsu, 10 Δεκεμβρίου 1933 - 21 Ιουλίου 2006), απλούστερα **Μάκο**, ήταν Αμερικανοϊάπωνας ηθοποιός.

## Βιογραφία
Γεννήθηκε στη Κομπ της Ιαπωνίας. Όταν ήταν μικρός, η οικογένεια μετακόμισε στις ΗΠΑ, και εκεί την ξανασυνάντησε μετά το Δεύτερο Παγκόσμιο Πόλεμο.. Το 1956, έλαβε αμερικανικό διαβατήριο. Έλαβε το πτυχίο του ηθοποιού από το Θέατρο της Πασαδένας. Παντρεύτηκε την ηθοποιό Σιζούκο Χόσι και μαζί της απέκτησε 2 κόρες και 3 εγγόνια.

Ο Μάκο πέθανε στις 21 Ιουλίου 2006, στην ηλικία των 72, στη Σόμις της Καλιφόρνιας. Την προηγούμενη του θανάτου, συμμετείχε στα γυρίσματα της ταινίας TMNT.

Κατά τη διάρκεια του επεισοδίου *Οι ιστορίες της Μπά-Σιν-Κσέ* (2η σεζόν) του Avatar: The Last Airbender, στο τέλος της ιστορίας του Άιρο, τον οποίο υποδείοταν ο Μάκο, εμφανίστηκε μια επιγραφή με τα λόγια *Εις μνήμη του Μάκο* (αγγ. In Honor of Mako).

## Φιλμογραφία
* Never So Few (1959)
* The Sand Pebbles (1966)
* The Hawaiians (1970)
* Highlander III: The Final Dimension (1994)
* Conan the Barbarian (1982)
* Conan the Destroyer (1984)
* Under the Rainbow (1981)
* Sidekicks (1992)
* RoboCop 3 (1993)
* Dexter's Laboratory (1996-2001)
* Seven Years in Tibet (1997)
* Pearl Harbor (2001)
* Bulletproof Monk (2003)
* Memoirs of a Geisha (2005)
* Cages (2005)
* The Bird People in China (1998)
* Owls' Castle (1999)

## Τηλεόραση
* McHale's Navy
* M*A*S*H
* The Incredible Hulk
* F Troop
* The Green Hornet
* The A-Team
* Frasier
* Tour of duty
* The Big Brawl
* Medal of Honor: Rising Sun
* Monk (μια εμφάνιση)
* 
* Pacific Overtures
* Samurai Jack
* Duck Dodgers
* Avatar: The Last Airbender
* Rugrats in Paris: The Movie
* The West Wing
* The Slanted Screen

## Βραβεύσεις
Ήταν υποψήφιος για τα ακόλουθα βραβεία:

* Academy Award for Best Supporting Actor, για τη συμμετοχή στη ταινία *The Sand Pebbles*.
* Tony Award for Best Performance by a Leading Actor in a Musical, για τη συμμετοχή στη ταινία *Pacific Overtures*.

Έχει επίσης αστέρι στη Λεωφόρο της Δόξας του Χόλυγουντ.

## Παραπομπές


## Εξωτερικοί συνδέσμοι
* A 1998 interview about Pacific Overtures 

Κατηγορία:Ιάπωνες ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Βαρθολομαίος φον Έσσλιν

300px|right|thumb|Η έδρα της εταιρίας Rad und Hößlin στο Άουγκσμπουργκ
Ο **Βαρθολομαίος φον Έσσλιν** (γερμ. Bartholomäus von Hößlin), 1659-1704, ήταν ανώτερο μέλος του αυτοκρατορικού συμβουλίου της Αγίας Ρωμαϊκής Αυτοκρατορίας και χρυσοτέχνης του παλατιού.
## Βιογραφία
Γεννήθηκε στις 24 Ιουλίου του 1659 στο Λίνταου και έζησε στο Άουγκσμπουργκ. Σπούδασε την τέχνη του αργυροχρυσοχόου και μαζί με τον πεθερό του, Κριστόφ φον Ράντ, συνέστησαν το 1680 την εταιρία "Rad und Hößlin". Κατασκεύαζαν χρυσά, ασημένια και χαλύβδινα είδη, τεχνοτροπίας Μπαρόκ και Ροκοκό, κυρίως για τη διακόσμηση ναών, παλατιών και εξωτερικών χώρων, καθώς και είδη καθημερινής χρήσης. Απέσπασαν πολλά διεθνή βραβεία και μέσα σε μόλις λίγα χρόνια υποσκέλισαν τις μεγαλύτερες Ευρωπαϊκές ανταγωνίστριες εταιρίες της εποχής, προμηθεύοντας σχεδόν όλη την Ευρώπη και μέσω Βενετίας τον υπόλοιπο κόσμο. Η διακίνηση αλλά και οι χρηματικοί διακανονισμοί αυτών των πολύτιμων αλλά και μεγάλων διαστάσεων έργων τέχνης, έβαλαν δυναμικά την εταιρία στον χώρο των μεταφορών, της ναυτιλίας και των τραπεζικών εργασιών, ενισχύοντας καθοριστικά την οικονομία του Άουγκσμπουργκ. 
Στις 8 Ιουλίου του 1697, ο Βαρθολαμαίος, τιμάται από τον Αυτοκράτορα Λεοπόλδο Α' της Αγίας Ρωμαϊκής Αυτοκρατορίας για την μακρά και επιτυχημένη υπηρεσία του και κατατάσεται στους ευγενείς. Του απονέμεται ο βαθμός του Ιππότου "Ritter" και το οικόσημο.
Αμέσως μετά περιλαμβάνεται στις πατρίκιες οικογένειες του Άουγκσμουργκ. Απεβίωσε την 1η Δεκεμβρίου του 1704. Οι απόγονοι του Βαρθολομαίου και της Μαρίας Ιακωβίνας φον Ράντ, ο Φίλιππος Άλμπρεχτ και ο εγγονός Κριστόφ, ανέπτυξαν περαιτέρω τις δραστηριότητες της εταιρίας, έγιναν προμηθευτές του στρατού και σταδιακά ίδρυσαν αντιπροσωπείες εμπορίας πρώτων υλών στην Βενετία και αργότερα στην Τεργέστη. Οι ναυτιλιακές και τραπεζικές επιχειρήσεις ενισχύθηκαν περαιτέρω από το γιο του Κριστόφ, τον Μάρκο, πατέρα του Έλληνα τραπεζίτη-μεγαλέμπορου Ιούλιου φον Έσσλιν.

## Αναφορές


## Πηγές
* Hartmut von Hösslin - Hösslin Daten aus 5 Jahrhunderten ISBN 978-3-89639-087-5
* Günter Irmscher - Das Kölner Goldschmiedehandwerk 1550-1800. 2 Bände ISBN 3795417422
* Gabriela Krist - Metallrestaurierung - Metallkonservierung: Geschichte, Methode und Praxis ISBN 3205781961

Βαρθολομαίος
Ματέρα

Η **Ματέρα** ( ) είναι ιταλική πόλη της περιοχής Μπαζιλικάτα στη νότια Ιταλία. Είναι η πρωτεύουσα της ομώνυμης επαρχίας Ματέρα. Η πόλη βρίσκεται δίπλα σε ένα μικρό φαράγγι, όπου ρέει ο ποταμός Γκραβίνα. Από το 1993 τα σάσσι της Ματέρας έχουν χαρακτηριστεί από την UNESCO ως Μνημείο Παγκόσμιας Κληρονομιάς. 

## Ιστορία
Η περιοχή της Ματέρας έχει κατοικηθεί από την Παλαιολιθική περίοδο και θεωρείται από τις παλαιότερες πόλεις του κόσμου. Ο Λούκουλος Καικίλιος Μέτελλος ίδρυσε την πόλη το 251 π.Χ. και την ονόμασε Ματεόλα. Η πόλη κατακτήθηκε από τους Λομβαρδούς το 664 μ.Χ. και έγινε τμήμα του Δουκάτου του Μπενεβέντο. Οι Νορμανδοί υπό τον Γουλιέλμο τον Σιδηρόχειρα την έκαναν κομητεία. Τον 15ο αιώνα πέρασε στην κυριαρχία των Αραγώνων. Μεταξύ 1664 και 1811 ήταν η πρωτεύουσα της Μπαζιλικάτα, μέχρι που οι Γάλλοι μετέφεραν τις διοικητικές υπηρεσίες στην Ποτέντσα.

## Σημαντικότερα αξιοθέατα
### Σάσσι ντι Ματέρα
thumb|center|600px|Πανοραμική εικόνα Καθεδρικού Ναού (Ιλ Ντουόμο) και των Σάσσι.
Η Ματέρα απέκτησε διεθνή φήμη με την αρχαία πόλη "Σάσσι ντι Ματέρα" (που σημαίνει "οι πέτρες-σπηλιές της Ματέρας"). Τα Σάσσι της Ματέρας είναι σπίτια-σπηλιές μέσα στα βράχια τα οποία έχουν ιστορία από την προϊστορική περίοδο. Υπάρχει η υποψία ότι ίσως εκεί εγκαταστάθηκαν οι πρώτοι άνθρωποι στην Ιταλία.

### Μοναστήρια και εκκλησίες
Το μοναστηριακό συγκρότημα Μαντόννα ντέλλε Βίρτου και Σαν Νίκολα ντελ Γκρέτσι, η εκκλησία του Σαν Πιέτρο Καβεόσο, η εκκλησία Σάντα Μαρία Ντ'Ιντρίς καθώς και η εκκλησία Σάντα Λούτσια άλλε Μάλβε είναι διάσημα αξιοθέατα της Ματέρα.

## Πολιτισμός
### Κινηματογράφος
Στη Ματέρα έχουν γυριστεί πολλές κινηματογραφικές ταινίες, αρκετές από τις οποίες είναι βιβλικές, λόγω του τοπίου που προσφέρεται για κινηματογράφηση σκηνών που διαδραμματίζονται στην αρχαία Ιερουσαλήμ. Ανάμεσα στις ταινίες που γυρίστηκαν στη Ματέρα είναι το ''Κατά Ματθαίον Ευαγγέλιο'' (1964) του Πιέρ Πάολο Παζολίνι, τα ''Πάθη του Χριστού'' (2004) του Μελ Γκίμπσον και μέρος της ταινίας Τζέιμς Μποντ *[[No Time to Die]]* (2021).

## Φωτογραφίες

Αρχείο:Matera boenisch nov 2005.jpg|Γενική εικόνα Σάσσι ντι Ματέρα.
Αρχείο:Matera01.jpg|Σάσσι ντι Ματέρα.
Αρχείο:Matera (Madonna dell'Idris).jpg|Εκκλησία Σάντα Μαρία Ντ' Ίντρις.
Αρχείο:San Pietro Caveoso.jpeg|Εκκλησία Σαν Πιέτρο Καβεόσο.
Αρχείο:Matera BW 2016-10-15 14-04-08 2.jpg|Κεντρικός καθεδρικός ναός Ματέρα (Ιλ Ντουόμο).
Αρχείο:Matera0005.jpg|Εκκλησία Σαν Αγκοστίνο.
Αρχείο:Sassiravinertp.jpg|Φαράγγι - ποταμός Γκράβινα.
Αρχείο:View of Matera.jpg|Μοντέρνα πόλη Ματέρας.


## Παραπομπές


## Εξωτερικοί σύνδεσμοι

Κατηγορία:Πόλεις των Βασιλικάτων
Κατηγορία:Μνημεία Παγκόσμιας Κληρονομιάς στην Ιταλία
Κέλυφος Almquist του Debian

Το **Κέλυφος Almquist του Debian** (**D**ebian **A**lmquist **sh**ell, ή **dash**) είναι ένα κέλυφος του Unix, το οποίο είναι αρκετά μικρότερο του bash αλλά στοχεύει σε συμβατότητα με το πρότυπο POSIX. Δεν απαιτεί πολύ χώρο στο δίσκο αλλά έχει λιγότερα χαρακτηριστικά. Κάποια από τα χαρακτηριστικά που λείπουν, όπως η μεταβλητή `$LINENO` http://bugs.debian.org/540685, απαιτούνται από το POSIX.

Το dash είναι απευθείας απόγονος της έκδοσης του Κελύφους Almquist (ash) για NetBSD. Μεταφέρθηκε στο Linux από τον Herbert Xu στις αρχές του 1997. Μετονομάστηκε σε **dash** το 2002.

Το dash, όπως και το ash, εκτελεί σενάρια κελύφους ταχύτερα από το bash και εξαρτάται από λιγότερες βιβλιοθήκες. Πιστεύεται ότι είναι πιο αξιόπιστο σε περιπτώσεις προβλημάτων αναβάθμισης ή αστοχιών δίσκων. Το dash μπορεί να χρησιμοποιηθεί σαν:
* κέλυφος σε δισκέτες εγκατάστασης
* κέλυφος του χρήστη root
* αντικαταστάτης του /bin/sh
* περιβάλλον ελέγχου για σενάρια που η σύνταξή του πρέπει να είναι συμβατή κατά POSIX

Το dash είναι ένας σύγχρονος αντικαταστάτης του ash στο Debian και επρόκειτο να είναι το προεπιλεγμένο /bin/sh για την έκδοση Debian Lenny. Το dash είναι το προεπιλεγμένο /bin/sh στο Ubuntu από την έκδοση 6.10 του Οκτωβρίου του 2006. Κατά τη μετάβαση στο Ubuntu, ανακαλύφθηκαν διάφορα σενάρια που έκαναν χρήση (χωρίς να το δηλώνουν) λειτουργικότητας που υπάρχει μόνο στο bash. Για να αποφευχθούν λάθη, τα σενάρια που ήταν φτιαγμένα μόνο για bash τροποποιήθηκαν για να είναι συμβατά με το κατάλληλο πρότυπο, ή δήλωσαν ρητά τη χρήση του bash μέσω της γραμμής "shebang": `#!/bin/bash`.

## Παραπομπές


## Εξωτερικοί σύνδεσμοι
* Dash home 
* Το dash σαν προεπιλεγμένο /bin/sh στο Debian και στο Ubuntu 
* Τα κελύφη του Debian 

Κατηγορία:Γλώσσες προγραμματισμού σεναρίων
Κατηγορία:Ελεύθερο λογισμικό
Κατηγορία:Debian
Κατηγορία:GNU
Κατηγορία:Κελύφη του Unix
Αλ Καφ

Η **Αλ Καφ** είναι σχεδόν παραμεθόριος ορεινή πόλη της βορειοδυτικής Τυνησίας. Είναι κτισμένη στους πρόποδες του όρους Τζιμπέλ Ντυρ, σε υψόμετρο 780 μ., 40 χλμ. ανατολικά των αλγερινο-τυνησιακών συνόρων. Από δε την Τύνιδα απέχει 175 χλμ. νοτιοδυτικά.
Είναι η πρωτεύουσα του ομώνυμου Κυβερνείου Αλ Καφ. Κατά την απογραφή του 2004 ο πληθυσμός της αριθμούσε 45.191 κατοίκους, καλούμενοι Κάφοι.

## Ιστορία
Στη διάρκεια του Β' Παγκοσμίου Πολέμου αποτελούσε προσωρινή πρωτεύουσα της χώρας. Κατά τη διάρκεια του Αλγερινού αγώνα ανεξαρτησίας στη πόλη αυτή είχε την έδρα του το το Εθνικό Απελευθερωτικό Μέτωπο της Αλγερίας.

## Εξωτερικοί σύνδεσμοι

* Lexicorient 

Κατηγορία:Πόλεις της Τυνησίας
Αλ-Μαχντίγια

Η **Αλ-Μαχντίγια** («πόλη του Μαχντί»), είναι παράλια ιστορική πόλη της Τυνησίας. Είναι η πρωτεύουσα του ομώνυμου Κυβερνείου Αλ-Μαχντίγια. Βρίσκεται παρά το άκρο της κεντρικής ανατολικής χερσονήσου, βόρεια της πόλης Σφαξ.

Η Αλ-Μαχντίγια αποτελεί σήμερα σημαντικό βιομηχανικό κέντρο της χώρας, ειδικότερα στη μεταποίηση αγαθών. Κατά την απογραφή του 2004 ο πληθυσμός της αριθμούσε 45.977 κατοίκους.

Η Αλ-Μαχντίγια ήταν πρωτεύουσα του Χαλιφάτου των Φατιμιδών την περίοδο 909-969.

## Παραπομπές


## Εξωτερικοί σύνδεσμοι

* http://www.tourismtunisia.com/togo/mahdia/mahdia.html 
* LookLex / Tunisia 
* Mahdia Portal

Κατηγορία:Πόλεις της Τυνησίας
Κατηγορία:Χαλιφάτο των Φατιμιδών
Αρυάνα

μικρογραφία|δεξιά|240px|Κεντρικός δρόμος της Αρυάνα
Η **Αρυάνα** είναι μια παραλιακή πόλη της Τυνησίας. Βρίσκεται στη βόρεια ακτή και είναι η πρωτεύουσα του ομώνυμου Κυβερνείου Αρυάνας. Κατά τη απογραφή του 2004 ο πληθυσμός της αριθμούσε 97.617 κατοίκους.

Η Αρυάνα βρίσκεται πολύ κοντά στα ερείπια της αρχαίας Καρχηδόνας.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Τυνησίας
Φερνάνα

Η **Φερνάνα** είναι μεσόγεια κωμόπολη της βόρειο-βορειοδυτικής Τυνησίας. Υπάγεται στο Κυβερνείο της Τζουντούμπα. Κατά την απογραφή του 2004 ο πληθυσμός της ήταν 2.395 κάτοικοι.

Το όνομά της προέρχεται από ειδική ποικιλία δρυός (βελανιδιάς) που καλείται «φερνάν» και φύεται στη περιοχή, από τον κορμό της οποίας εξάγεται φελλός.

## Παραπομπές


Κατηγορία:Πόλεις της Τυνησίας
Αλ Κασράυν

Η **Αλ Κασράυν**, ή Κασερίνη, είναι πόλη της κεντρικής δυτικής Τυνησίας. Είναι κτισμένη στους πρόποδες του όρους Τζιμπέλ Σαμπί, του υψηλότερου βουνού της χώρας (υψόμετρο 1544 μ.) πέριξ του οποίου υφίσταται το ομώνυμο εθνικό πάρκο όπου προσφέρεται για κυνήγι (πέρδικας, λαγού, κ.λπ. Η Κασερίνη είναι η πρωτεύουσα του ομώνυμου Κυβερνείου Αλ Κασράυν

Κατά την απογραφή του 2004 ο πληθυσμός της αριθμούσε 76.243 κατοίκους, καλούμενοι Κασραϋνοί ή Κασερινοί.

## Αξιοθέατα

Από της ρωμαϊκής περιόδου αξιοθέατα στην περιοχή είναι μία αψίδα θριάμβου, 2 μαυσωλεία, τα ερείπια ενός αρχαίου θεάτρου κα μία παλαιοβυζαντινή εκκλησία. Σημειώνεται ότι στις διαβάσεις των πέριξ Κασερινών ορέων, κατά τον Β' Παγκόσμιο Πόλεμο, δόθηκε μια σειρά μαχών καλούμενες μάχη της Κασερίνης μεταξύ του Άφρικα Κορπς του Έρβιν Ρόμελ και των συμμαχικών δυνάμεων. Στις επιχερήσεις εκείνες των συμμάχων συμμετείχε και ο ελληνικός Ιερός Λόχος Μέσης Ανατολής.

Κατηγορία:Πόλεις της Τυνησίας
Στρογγυλό Ρόδου

Το **Στρογγυλό** ή **Στρογγύλη** ή **Μαντήλα** είναι μια ακατοίκητη βραχονησίδα στα δυτικά της Ρόδου με έκταση 0,221 τ.μ., η οποία βρίσκεται ανάμεσα στη Ρόδο (Α.) και τη νησίδα Μακρύ (ΒΔ). Το σχήμα της είναι σχεδόν ολοστρόγγυλο, εξού και το όνομα της. Έχει λίγα χόρτα και στο κατώτερό της σημείο, κυκλικά υπάρχει μια λωρίδα χωρίς καθόλου βλάστηση.

## Παραπομπές


Κατηγορία:Βραχονησίδες της Ρόδου
FTSE/Athex Large Cap

Ο **FTSE/Athex Large Cap** είναι ο χρηματιστηριακός δείκτης των 25 μεγαλύτερων εταιρειών, οι οποίες είναι εισηγμένες στο Χρηματιστήριο Αθηνών.

## Ιστορία
Δημιουργήθηκε από τη FTSE International Ltd. και εγκαινιάστηκε στις 23 Σεπτεμβρίου 1997. Μέχρι τις 3 Δεκεμβρίου 2012, ο συγκεκριμένος δείκτης αποτελείτο από 20 εταιρείες και ονομαζόταν FTSE / Athex 20.

## Ονομασίες
Το Χρηματιστήριο Αθηνών χρησιμοποιεί το σύμβολο FTSE γι' αυτό το δείκτη. Ο κωδικός Bloomberg για αυτό το δείκτη είναι FTASE. Το δε ISIN είναι GRI99201A006. Η Financial Times χρησιμοποιεί το σύμβολο FTS:ATH γι' αυτό το δείκτη. Το Yahoo! Finance χρησιμοποιεί το σύμβολο FTSE.AT.

## Σύνθεση Δείκτη FTSE/ΧΑ LARGE CAP (2020)

## Παραπομπές


## Πηγές
* 
* 
* 
* 
* 

## Εξωτερικοί σύνδεσμοι
* 

Κατηγορία:Χρηματιστήρια
Κωνσταντίνος Ζάχος

Ο **Κωνσταντίνος Ζάχος** ήταν δικηγόρος από το Βόλο, με καταγωγή από τη Σιάτιστα.

## Βιογραφικό
Ο Ζάχος ήταν πρόεδρος της εργατικής, δευτεροβάθμιας οργάνωσης *Η Αδελφότης*, στο Βόλο, και διευθυντής της εφημερίδας ο *Εργάτης* που εξέδιδε η εν λόγω οργάνωση. Ο *Εργάτης* εξέφραζε τις ανερχόμενες σοσιαλιστικές τάσεις στην Ελλάδα και από τις στήλες του παρουσιάστηκε για πρώτη φορά το 1908 το *Κομμουνιστικό Μανιφέστο* σε μετάφραση Κωνσταντίνου Χατζόπουλου. Ο αδελφός του Κωνσταντίνου Ζάχου Πολύκαρπος ήταν ιδρυτής του θρησκευτικού και φιλολογικού συλλόγου *Οι Τρεις Ιεράρχαι*. Ο Κωνσταντίνος Ζάχος ήταν ένας από τους κατηγορούμενους στη δίκη του Ναυπλίου (βλ. Αθεϊκά του Βόλου) όπου, όπως και οι υπόλοιποι κατηγορούμενοι, αθωώθηκε. Στη συνέχεια εγκαταστάθηκε στη Θεσσαλονίκη όπου άσκησε το επάγγελμα του δικηγόρου μέχρι το 1958. Πέθανε το 1966.

## Βιβλιογραφία - Πηγές

* Έφη Γαζή, *«Πατρίς θρησκεία, οικογένεια». Ιστορία ενός συνθήματος (1880-1930)*, Πόλις, Αθήνα 2011 ISBN 978-960-435-307-1
* Ένθετο εφημερίδας *Ελευθεροτυπία Ε/Ιστορικά*-"Τα Αθεϊκά του Βόλου και ο Δελμούζος", 22 Ιουνίου 2009

Κατηγορία:Έλληνες δικηγόροι του 20ού αιώνα
Κατηγορία:Έλληνες εκδότες
Κατηγορία:Βιογραφία-επέκταση
Στάνλεϋ

Το **Στάνλεϋ** () είναι πρωτεύουσα και μόνη ουσιαστικά πόλη των Νήσων Φώκλαντ. Βρίσκεται στη νήσο Ανατολικό Φώκλαντ και ο πληθυσμός της πόλης είναι 2.115 κάτοικοι, σύμφωνα με καταμέτρηση του 2006.

## Ιστορία
thumb|210px|left|Ο καθεδρικός ναός της Εκκλησίας του Χριστού, στο Στάνλεϋ
Η πρώτη πρωτεύουσα των Νήσων Φώκλαντ λεγόταν Πορτ Λιούις και βρισκόταν βόρεια της τοποθεσίας που βρίσκεται σήμερα το Στάνλεϋ. Ο Κυβερνήτης του νησιού, Μούντυ Μπρόκ, έδωσε εντολή σε 2 πλοιάρχους, τους Φρανσις Ρούθντομ Κρόζιερ και Τζέιμς Κλαρκ Ρος να βρουν μια νέα τοποθεσία για την πρωτεύουσα. Πέρασαν 5 μήνες στα νησιά με τα πλοία τους *Τρόμος* και *Έρεβος* και τελικά αποφάσισαν να μεταφέρουν την πρωτεύουσα στο λιμάνι Τζάκσον, γιατί θεωρήθηκε ότι έχει βαθύτερο αγκυροβόλιο για τα πλοία που επισκέπτονται το νησί. Η πόλη μετονομάστηκε σε Πόρτ Στάνλεϋ (Λιμάνι του Στάνλεϋ). Οι εργασίες για τη μεταφορά ξεκίνησαν το 1843 και το Στάνλεϋ έγινε η πρωτεύουσα τον Ιούλιο του 1845. Πήρε το όνομά της από τον Λόρδο Στάνλεϋ, Υπουργό Πολέμου και Αποικιών του Ηνωμένου Βασίλειου εκείνη τη χρονική στιγμή και αργότερα πρωθυπουργού ο οποίος όμως δεν επισκέφτηκε καμμία φορά τα Νησιά Φώκλαντ.

## Παραπομπές


## Εξωτερικοί σύνδεσμοι

Κατηγορία:Πρωτεύουσες της Νότιας Αμερικής
Κατηγορία:Γεωγραφία των Νήσων Φώκλαντ
Σφονδύλη

Οι σφονδύλες (εν. **η σφονδύλη**· επιστ. Trogidae) είναι οικογένεια '''σκαθαριών''', από τα οποία υπάρχουν ανά τον κόσμο 300 είδη περίπου. Στην κεντρική Ευρώπη βρίσκονται 7 είδη αυτής της οικογένειας.

## Χαρακτηριστικό
Αυτά τα σκαθάρια γίνονται 2.5 με 20 χιλιοστόμετρα σε μήκος. Ο θώρακάς τους είναι κοντόχοντρος και πολύ θολωτός. Τα έλυτρα είναι καφέ, γκρίζα ή μαύρα, με επιφάνεια λοφώδεις. Η κεφαλή είναι μικρή και έχει 12 κεραίες, των οποίων τα τελευταία τρία άρθρα βρίσκονται τυλιγμένα το ένα μέσα στον άλλο.
Αυτά τα είδη της οικογένειας '''Trogidae''' μπορούν να κάνουν διάφορους θορύβους μέσω της τριβής των ελύτρων πάνω στην κοιλιά τους.

## Τρόπος ζωής
Ζουν σε περιττώματα ή ψοφίμια, αλλά και σε ξηρά υλικά ζωικής προέλευσης, όπως για παράδειγμα σε τρύπες δέντρων και φωλιές πουλιών ή θηλαστικών.
Οι νύμφες και τα σκαθάρια είναι σαπροφάγα που τρέφονται από νεκρή οργανική ύλη. Μα τρώνε και πούπουλα, δέρματα και τριχώματα.
Ο βρώμικος βιοτόπος και η ιδιαιτερότητα να ακινητοποιούνται σε περίπτωση κινδύνου προστατεύει της σφονδύλες από τους εχθρούς τους.

Κατηγορία:Κολεόπτερα
Καλλικράτης

Ο **Καλλικράτης** ήταν ένας από τους δύο αρχιτέκτονες του Παρθενώνα. Έζησε τον 5ο αιώνα π.Χ. στην Αθήνα, κατά την διάρκεια του «χρυσού αιώνα του Περικλή». Όπως αναφέρει ο Πλούταρχος στον βίο του Περικλή συνεργάστηκε μαζί με τον Ικτίνο για την κατασκευή του σπουδαιότερου αρχαιοελληνικού ναού. Στον Πλούταρχο επίσης καθώς και σε μία επιγραφή αναφέρεται πως εργάστηκε μεταξύ των ετών 460 και 450 π.Χ. στην ανέγερση των Μακρών Τειχών της Αθήνας. Σε μία επιγραφή στην Ακρόπολη του αποδίδεται επίσης και ο μικρός ναός της Αθηνάς-Νίκης που βρισκόταν δεξιά των Προπυλαίων της Ακρόπολης.  

Το όνομα του Καλλικράτη δόθηκε στο Νόμο 3852/2010 «περί Διοικητικής Αναδιοργάνωσης της Ελλάδας» που ψήφισε η Ελληνική Βουλή το 2010, γνωστότερος με την επωνυμία «Πρόγραμμα Καλλικράτης».

## Παραπομπές


Κατηγορία:Αρχαίοι Έλληνες αρχιτέκτονες
Κατηγορία:Αρχαίοι Αθηναίοι
Ικτίνος

Ο **Ικτίνος** ήταν ένας από τους δύο αρχιτέκτονες του Παρθενώνα. Έζησε τον 5ο αιώνα π.Χ. στην Αθήνα, κατά την διάρκεια του «χρυσού αιώνα του Περικλή». Όπως αναφέρει ο Πλούταρχος στον βίο του Περικλή συνεργάστηκε μαζί με τον Καλλικράτη για την κατασκευή του σπουδαιότερου αρχαιοελληνικού ναού, του Παρθενώνα. Ο Παυσανίας αποδίδει επίσης στον Ικτίνο την κατασκευή του ναού του Επικούρειου Απόλλωνα στις Βάσσες της Πελοποννήσου. Πηγές επίσης του αποδίδουν την κατασκευή του Τελεστηρίου της Ελευσίνας, μιας μεγάλης αίθουσας στην οποία πραγματοποιούνταν τα Ελευσίνια Μυστήρια.   

Ο καλλιτέχνης Ζαν Ωγκύστ Ντομινίκ Ενγκρ ζωγράφισε μια σκηνή στην οποία ο Ικτίνος βρίσκεται μαζί με τον λυρικό ποιητή Πίνδαρο. Το έργο είναι γνωστό ως *[[Ικτίνος και Πίνδαρος]]* και εκτίθεται στην Εθνική Πινακοθήκη του Λονδίνου.   

## Παραπομπές


Κατηγορία:Αρχαίοι Έλληνες αρχιτέκτονες
Κατηγορία:Αρχαίοι Αθηναίοι
Καλλικράτης (αποσαφήνιση)

Το όνομα **Καλλικράτης** μπορεί να αναφέρεται:
* Στον Καλλικράτη, έναν από τους δύο αρχιτέκτονες του Παρθενώνα
* Στον Καλλικράτη Σφακίων, χωριό του νομού Χανίων
* Στο Σχέδιο ή Πρόγραμμα Καλλικράτης, όπως περιγράφεται στο Νόμο 3852/2010 περί Διοικητικής Αναδιοργάνωσης της Ελλάδας .
* Στον Καλλικράτη τον Αχαιό, κυβερνήτη της Αχαϊκής Συμπολιτείας
* Καλλικράτης ο Μαγνήσιος, ολυμπιονίκης στο αγώνισμα του οπλίτη δρόμου τον 4ο αιώνα π.Χ.
* Καλλικράτης ο Σάμιος, ναύαρχος του Πτολεμαίου Β´ τον 4ο αιώνα π.Χ.
Seikima-II

Οι **Seikima-II** (ιαπωνικά: 聖飢魔II, Χέπμπορν: Seikimatsu) είναι  ιαπωνικό heavy metal συγκρότημα. Ιδρύθηκαν το 1982, από τον κιθαρίστα Damian Hamada (Ντάμιαν Χάμαντα).

Ως μπάντα, έχουν τον ρόλο δαιμόνων από την κόλαση, όπου ξεκίνησαν επίσημα την αποστολή τους το 1985, κυκλοφορώντας το πρώτο τους EP "Akuma Ga Kitarite Heavy Metal" μέσω της δισκογραφικής εταιρίας Fitzbeat, τότε παρακλάδι της Ιαπωνικής Sony BMG. Μάλιστα για να δηλώσουν ακόμα πιο έντονα την "δαιμονική" τους ταυτότητα, οι Seikima-II χρησιμοποιούν make-up επιρεασμένο από Ιαπωνικό θέατρο Καμπούκι.

Σύμφωνα με τη μυθολογία μπάντας, η αποστολή των Seikima-II είναι να μετατρέψουν όσο το δυνατόν περισσότερους ανθρώπους σε πιστούς του Σατανά μέσω της heavy metal μουσικής τους. Παρ'όλα αυτά, στην πραγματικότητα η μπάντα ουδεμία σχέση έχει με τον σατανισμό ως θρησκεία, μιας και ουσιαστικά οι Seikima-II ποτέ δεν παρουσιάζονταν ως "κακοί" ή "αιμοσταγείς" δαίμονες, αλλά ως εύθυμοι και ευχάριστοι χαρακτήρες, όπου μάλιστα πολύ συχνά στις συναυλίες τους (γνωστές και ως Black Masses), χρησιμοποιούσαν στοιχεία stand-up comedy και εκτελούσαν διάφορα μικρά σκέτς, ως μέρος της διασκέδασης των παρευρισκομένων.

Το 2009 κυκλοφόρησαν στο iTunes Store το άλμπουμ "Akuma Nativity", όπου περιέχει παλαιότερα τραγούδια τους επανηχογραφημένα στα Αγγλικά, στα πλαίσια της προσπάθειάς τους να προβληθεί η μουσική τους στο εξωτερικό. Για πρώτη φορά μετά από 17 χρόνια, οι Seikima-II έκαναν 3 εμφανίσεις εκτός Ιαπωνίας το 2010, στο A-Kon 21 στο Ντάλας του Τέξας, στο Japan Expo στο Παρίσι, και στο Viva Korea Rock Festival στη Σεούλ.

## Δισκογραφία
* 1985 - Akuma Ga Kitarite Heavy Metal (EP)
* 1986 - The End Of The Century
* 1986 - From Hell With Love (γνωστό και ως "Jigoku Yori Ai Wo Komete" στα Ιαπωνικά)
* 1987 - Big Time Changes
* 1988 - The Outer Mission
* 1990 - Yuugai
* 1992 - Frightful Restaurant (γνωστό και ως "Kyoufu no Restaurant" στα Ιαπωνικά)
* 1994 - Ponk!!
* 1996 - Mephistopheles no Shouzou
* 1997 - News
* 1998 - Move
* 1999 - Living Legend
* 2009 - Akuma Nativity "Songs Of The Sword"
* 2010 - Akuma Relativity

## Εξωτερικοί σύνδεσμοι
* Επίσημη ιστοσελίδα (ιαπωνικά)
* Επίσημη σελίδα στο Facebook (αγγλικά)

Κατηγορία:Ιαπωνικά heavy metal συγκροτήματα
Γερμανός Μαυρομμάτης

Ο **Γερμανός Μαυρομμάτης** (1872–1944), από τα Ψαρά, υπήρξε μητροπολίτης Δημητριάδος.

## Βιογραφικό
Αφού αποφοίτησε από το Γυμνάσιο της Χίου σπούδασε Θεολογία και στη συνέχεια έγινε διδάκτωρ στη Θεολογική Σχολή Αθηνών. Χειροτονήθηκε διάκονος στην Αθήνα και αργότερα ανέλαβε τη διεύθυνση των πατριαρχικών γραφείων Αλεξάνδρειας. Αφού εργάστηκε ως ιεροκήρυκας στις επαρχίες Δημητριάδος, Θεσσαλιώτιδος και Ηλείας, το 1907 εκλέχτηκε επίσκοπος Δημητριάδος. Η επίσκεψή του στο Παρθεναγωγείο του Βόλου ένα χρόνο αργότερα προκάλεσε αντιδράσεις που οδήγησαν στο κλείσιμο του σχολείου. Το 1940 εξέδωσε Δ΄ τόμο της Ερμηνείας στην Καινή Διαθήκη του Δαμαλά.

Στις 14 Ιουνίου 1935 καθαιρέθηκε λόγω προσχώρησής του στον Παλαιοημερολογητισμό. Όμως στις 16 Ιουλίου 1943 υπέβαλε αίτηση αναθεωρήσεως της δίκης του ζητώντας την επιείκεια της Εκκλησίας της Ελλάδος για την επιστροφή του. Ωστόσο πριν προλάβει να εκδικασθεί η υπόθεση απεβίωσε στις 20 Μαρτίου 1944 στην Αθήνα. Την ίδια ημέρα αποκαταστάθηκε μετά θάνατον στο Αρχιερατικό αξίωμα.

## Παραπομπές


## Πηγές
* Ένθετο εφημερίδας *[[Ελευθεροτυπία]]* Ε Ιστορικά - Τα Αθεϊκά του Βόλου και ο Δελμούζος, 22 Ιουνίου 2009

Κατηγορία:Μητροπολίτες Δημητριάδος
Κατηγορία:Έλληνες Ορθόδοξοι Παλαιοημερολογίτες
Βιοχάλκο

Η **Viohalco S.A.**, με έδρα στο Βέλγιο, είναι εταιρία συμμετοχών σε κορυφαίες εταιρίες επεξεργασίας μετάλλων στην Ευρώπη και είναι εισηγμένη στο Χρηματιστήριο Euronext Βρυξελλών (σύμβολο VIO) και στο Χρηματιστήριο Αθηνών (σύμβολο BIO). 

Οι θυγατρικές της Viohalco, μεταξύ των οποίων η ΣΙΔΕΝΟΡ και η Ελληνικά Καλώδια, δραστηριοποιούνται στην παραγωγή προϊόντων αλουμινίου, χαλκού, καλωδίων, χάλυβα και σωλήνων χάλυβα και εστιάζουν στις τεχνολογικές εξελίξεις. Διαθέτουν μονάδες παραγωγής στην Ελλάδα, τη Βουλγαρία, τη Ρουμανία, τη Ρωσία, την Π.Γ.Δ.Μ., την Αυστραλία, την Τουρκία και το Ηνωμένο Βασίλειο. 

Το χαρτοφυλάκιο της Viohalco περιλαμβάνει επιπλέον έναν κλάδο ο οποίος ασχολείται αποκλειστικά με την τεχνολογία, την έρευνα και ανάπτυξη και αποτελείται από εταιρίες επικεντρωμένες στην έρευνα και την προώθηση της τεχνολογίας, τις μηχανολογικές εφαρμογές και τις υπηρεσίες εφαρμογών ERP. Η Viohalco διαθέτει επίσης έναν κλάδο με αντικείμενο την ανακύκλωση και τις υπηρεσίες διαχείρισης αποβλήτων. 

Η Viohalco και οι εταιρίες της έχουν στην ιδιοκτησία τους σημαντική ακίνητη περιουσία, κυρίως στην Ελλάδα, και έχουν υλοποιήσει πολλά έργα αξιοποίησης αυτής. 

Οι εταιρίες της Viohalco έχουν παγκόσμια παρουσία με μονάδες παραγωγής σε 8 χώρες, ισχυρό εμπορικό δίκτυο σε 21 χώρες και πελάτες που εξυπηρετούνται σε περισσότερες από 100 χώρες σε όλο τον κόσμο. 

Κύριες εισηγμένες θυγατρικές: Cenergy Holdings (CENER) στο Χρηματιστήριο Euronext των Βρυξελλών και στο Χρηματιστήριο Αθηνών και ElvalHalcor (ΕΛΧΑ) στο Χρηματιστήριο Αθηνών.

## Παραπομπές


## Πηγές
* Επίσημη ιστοσελίδα της Viohalco S.A

Κατηγορία:Ελληνικές επιχειρήσεις
Κατηγορία:Ελληνικές βιομηχανίες
Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικά εμπορικά σήματα
Ραφ Ραφ

μικρογραφία|δεξιά|240px|Η πόλη Ραφ Ραφ

Η **Ραφ Ραφ**, ή *Ραφ-Ραφ*, ή *Ραφράφ* είναι παράλια τουριστική πόλη της Τυνησίας. Βρίσκεται στη Β-ΒΑ. περιοχή της χώρας και είναι κτισμένη αμφιθεατρικά επί της βόρειας πλευράς χερσονήσου που καταλήγει στο ακρωτήριο Φαρίνα.

Διοικητικά υπάγεται στο Κυβερνείο της Μπιζέρτα από του οποίου την πρωτεύουσα Μπιζέρτα απέχει 47 χλμ.. Στην απογραφή του 2004 ο πληθυσμός της αριθμούσε 9.839 κατοίκους. Η πόλη είναι περισσότερο γνωστή στη χώρα για την αμπελουργία της και ειδικότερα στη ποικιλία του μοσχοστάφυλου, αλλά και για τις ωραίες παραδοσιακές φορεσιές.
μικρογραφία|αριστερά|200px|Η βραχονησίδα Πιλάου

## Ακτογραφία
Σε απόσταση ένα μίλι βόρειο-βορειοανατολικά της ακτής της Ραφ-Ραφ βρίσκεται η περίφημη για την όψη της βραχονησίδα **Πιλάου** που έχει χαρακτηριστική, από τη διάβρωση, μορφή ορθόπαγου.

## Πηγές


Κατηγορία:Πόλεις της Τυνησίας
Ανδρέας Κοντέλλης

## Βιογραφικό

Ο **Ανδρέας Κοντέλλης** γεννήθηκε στην Αθήνα το 1966. Κατάγεται από τη Λήμνο, όπου και έζησε τα παιδικά του χρόνια. Είναι απόφοιτος της Ευαγγελικής Σχολής Σμύρνης (Νέα Σμύρνη 1978-1984). Παρακολούθησε μαθήματα ζωγραφικής με την Ρένα Ανούση-Ηλία και στη συνέχεια με τον Βρασίδα Βλαχόπουλο (1982-1984). Σπούδασε στην Ανωτάτη Σχολή Καλών Τεχνών Αθηνών, ζωγραφική, (1984-1990) με καθηγητή τον Π. Τέτση. Κατά τη διάρκεια των σπουδών του, βραβεύτηκε τρεις φορές από το Ι.Κ.Υ. Το 1993 μετά από εξετάσεις, του χορηγήθηκε τριετής υποτροφία του Ιδρύματος Κρατικών Υποτροφιών, για εκτέλεση ζωγραφικού έργου στην Ελλάδα. Με υποτροφία της Ακαδημίας Αθηνών, έκανε μεταπτυχιακές σπουδές στο '''Middlesex University''' του Λονδίνου με καθηγητές τους John Thompson και Jim Mooney. Κατά τη διάρκεια των σπουδών του, τιμήθηκε με υποτροφία από το πανεπιστήμιο και έλαβε το 2000, **Master of Art in Fine Art**.

## Το καλλιτεχνικό του έργο

Ο Κοντέλλης ζωγραφίζει επαγγελματικά από το 1990. Ανήκει στους εξπρεσσιονιστές ζωγράφους και τον ενδιαφέρει κυρίως η αποτύπωση του συναισθήματος, αν και όχι πάντα τόσο έντονα. Για να φτάσει στο αποτέλεσμα που επιθυμεί χρησιμοποιεί  κυρίως το χρώμα με έναν προσωπικό, ιδιαίτερο τρόπο και λιγότερο το σχέδιο έτσι ώστε τα έργα του έχουν πλέον αναγνωρίσιμο ύφος. Τον απασχολεί και τον έχει επηρεάσει το λημνιακό τοπίο, φυσικό και ανθρωπογενές, από το οποίο πάντα έχει αφορμές για έμπνευση. 

Έχει συμμετάσχει σε πολλές ομαδικές εκθέσεις στην Ελλάδα και στο εξωτερικό. 

## Ατομικές εκθέσεις

*1990: Γκαλερί "Θόλος", Αθήνα. 
*1991: Γκαλερί "Νέες Μορφές", Αθήνα. 
*1994: Παντελίδειο Μέγαρο, Μύρινα Λήμνου. 
*1995: Γκαλερί "Έκφραση", Αθήνα. 
*1997: "Κάρβουνο σε χαρτί", Γκαλερί "Monohoro", Νέο Ψυχικό. 
*1998: Δημοτική Πινακοθήκη, Μύκονος. 
*1998: Γκαλερί "Κύκλος", Μύκονος. 
*1999: Γκαλερί Άννυ Μπαλτά, Θεσσαλονίκη. 
*2001: Γκαλερί Ζουμπουλάκη, Αθήνα. 
*2001: Γκαλερί Opus, Κύπρος.
*2005: "Διαδρομές", Γκαλερί Ζουμπουλάκη, Αθήνα.
*2007: "Μνήμες", Γκαλερί "Μεταμόρφωσις", Θεσσαλονίκη.
*2010: "Νόστος", Πινακοθήκη Σύγχρονης Βαλκανικής Τέχνης Κοντιά Λήμνου.  
*2010: "Ένας Αύγουστος", Βουρκάρι Κέας.
*2012: "Viae Corporum", Βαρκελώνη, Γκαλερί Corretger 5.
*2012: "Viae Corporum ΙΙ", Αθήνα, Γκαλερί Έκφραση-Γιάννα Γραμματοπουλου.
*2015: "Λήμνος", Μύρινα, Λήμνος, Αίθουσα Τέχνης Αποθήκη.
*2016: "Φύσις", Αθήνα, Γκαλερί Σκουφά.
*2018: "Indoors", Πάτρα, Γκαλερί Cube
*2018: "Ζωγραφικές διαδρομές", Κέρκυρα, Δημοτική Πινακοθήκη Κέρκυρας 
*2018: "The Walls", Αθήνα, Γαλλικό Ινστιτούτο
*2019: "Mythology", Νέα Υόρκη, Ελληνικό Προξενείο Νέας Υόρκης

## Παραπομπές


## Εξωτερικοί σύνδεσμοι
*Η επίσημη ιστοσελίδα του καλλιτέχνη: '''www.andreaskontellis.gr''' 
*Άρθρο του Εθνικού Κήρυκα για την έκθεση "Mythology" στη Νέα Υόρκη
*Συνέντευξη στο culturenow.gr για την έκθεση "The Walls"
*Συνέντευξη στο livemedia.gr για την έκθεση "Ζωγραφικές διαδρομές"
*Άρθρο της εφημερίδας LIBERAL για την έκθεση "Indoors" 
*Άρθρο της εφημερίδας Η ΚΑΘΗΜΕΡΙΝΗ για την έκθεση "Φύσις"
*Παρουσίαση στο art22.gr

Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Ρας Τζεμπέλ

Η **Ρας Τζεμπέλ**, ή **Ρας Ελ Τζεμπέλ**, είναι σχεδόν παράλια πόλη της Β-ΒΑ. Τυνησίας. Διοικητικά υπάγεται στο Κυβερνείο της Μπιζέρτα από την πρωτεύουσα του οποίου Μπιζέρτα απέχει 36 χλμ. Κατά την απογραφή του 2004 ο πληθυσμός της αριθμούσε 25.553 κατοίκους.

Το όνομά της οφείλεται από την ομώνυμη κορυφή της τελευταίας απόληξης της οροσειράς Άτλας. Έχει πολύ ανεπτυγμένη γεωργία (δεντροκαλλιέργειες, κηπουρική κ.λπ) με εξαιρετικά ανεπτυγμένο δίκτυο άρδευσης καθώς και κτηνοτροφία. Ιδιαίτερη ανάπτυξη παρουσιάζει η κλωστοϋφαντουργία. Ένα σημαντικό εργοστάσιο της αλυσίδας Λη Βάις είναι εγκατεστημένο στη περιοχή στο οποίο απασχολείται ένα μεγάλο μέρος του ντόπιου εργατικού δυναμικού.

## Παραπομπές


Κατηγορία:Πόλεις της Τυνησίας
Τζέιμσταουν (Αγία Ελένη)

thumb|right
thumb|right|300px|Τζέιμσταουν απο ψηλά.
Η **Τζέιμσταουν** () είναι η πρωτεύουσα της Νήσου της Αγίας Ελένης που είναι υπερπόντιο έδαφος του Ηνωμένου Βασιλείου στον Νότιο Ατλαντικό Ωκεανό. Βρίσκεται στα Βορειοδυτικά του νησιού (15°55′31″N 5°43′5″Δ) και ο πληθυσμός της είναι μόλις 714 άτομα σε καταμέτρηση που έγινε το 2008.

## Ιστορία
Η Τζέιμσταουν ιδρύθηκε το 1659 από την Εταιρεία των Ανατολικών Ινδιών και πήρε το όνομά της από τον Τζέιμς, Δούκα της Υόρκης, που αργότερα έγινε ο βασιλιάς Τζέιμς Β' της Αγγλίας. Είναι χτισμένο πάνω πυρογενή πετρώματα σε ένα μικρό θύλακα του Τσιλιβή, ανάμεσα σε απόκρημνα βράχια που είναι ακατάλληλα για την κατασκευή κατοικιών.Η πόλη είναι ως εκ τούτου έχει ένα περίεργο σχήμα καθώς εκτείνεται ανάμεσα στα απόκρημνα βράχια που την περιβάλουν είναι μακρόστενη, πυκνοκατοικημένη και με δαιδαλώδη δρομάκια. Θάμνοι και δέντρα στολίζουν κάποιες από τις γωνίες του δρόμου.

## Αξιοθέατα
Η πόλη διαθέτει μερικά κτήρια βρετανικής αποικιακής αρχιτεκτονικής και έχει προταθεί ως Μνημείο Παγκόσμιας Κληρονομιάς της UNESCO. Πολλά κτίρια είναι χτισμένα από τοπική ηφαιστειακή πέτρα. Ο ναός του Αγίου Ιάκωβου χρονολογείται από το 1774 και είναι η παλαιότερη αγγλικανική εκκλησία στο νότιο ημισφαίριο. Ένα άλλο αξιοθέατο της πόλης είναι η σκάλα του Ιάκωβου με 699 σκαλοπάτια, χτίστηκε το 1829 για να συνδέει την Τζέιμσταουν με το παλιό φρούριο στη Σκάλα του Λόφου.

## Εξωτερικοί σύνδεσμοι
* 
* Φωτογραφίες απο την Τζέιμσταουν

Κατηγορία:Νήσος Αγίας Ελένης